

ที่ มท 0817.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 สิงหาคม 2561

เรื่อง แนวทางการเตรียมความพร้อมรับการประเมินคุณธรรมและความโปร่งใสในการดำเนินงานของ

 องค์กรปกครองส่วนท้องถิ่น ประจำปีงบประมาณ พ.ศ. ๒๕๖1

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0817.2/ว 1234 ลงวันที่ 30 เมษายน 2561

สิ่งที่ส่งมาด้วย สำเนาหนังสือสำนักงาน ป.ป.ช. ที่ ปช 0001.41/0148 ลงวันที่ 1 สิงหาคม 2561 จำนวน 1 ชุด

 ตามหนังสือที่อ้างถึง กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นในพื้นที่ ให้เตรียมความพร้อมรับการประเมินคุณธรรมและความโปร่งใสในการดำเนินงาน ของหน่วยงานภาครัฐ ประจำปีงบประมาณ พ.ศ. 2561 เพื่อให้เป็นไปตามมติคณะรัฐมนตรี เมื่อวันที่ 23 มกราคม 2561 โดยจะนำกรอบแนวทางการประเมิน ประจำปีงบประมาณ พ.ศ. 2562 ซึ่งอยู่ระหว่างพัฒนาระบบเทคโนโลยีสารสนเทศมาเป็นเครื่องมือสำหรับการประเมินฯ ในปีงบประมาณ พ.ศ.2561 โดยสำนักงาน ป.ป.ช. ร่วมกับกรมส่งเสริมการปกครองท้องถิ่น จัดประชุมชี้แจงผ่านระบบการประชุมทางไกล (VDO Conference) เพื่อเตรียมความพร้อมสำหรับการประเมินคุณธรรมและความโปร่งใสในการดำเนินงาน ขององค์กรปกครองส่วนท้องถิ่น ประจำปีงบประมาณ พ.ศ. ๒๕๖1 เมื่อวันพฤหัสบดีที่ 5 กรกฎาคม 2561 ณ กรมส่งเสริมการปกครองท้องถิ่น นั้น

 เพื่อให้การประเมินคุณธรรมและความโปร่งใสในการดำเนินงานขององค์กรปกครอง ส่วนท้องถิ่น ประจำปีงบประมาณ พ.ศ. ๒๕๖1 เป็นไปอย่างมีประสิทธิภาพ และเป็นไปตามมาตรฐาน การประเมิน สำนักงาน ป.ป.ช. ได้จัดทำหลักเกณฑ์การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. ๒๕๖1 ทั้งนี้ จึงขอความร่วมมือจังหวัด แจ้งประชาสัมพันธ์รายละเอียดให้องค์กรปกครองท้องถิ่นในพื้นที่ทราบและดำเนินการในส่วนที่เกี่ยวข้องต่อไป รายละเอียดตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

ศูนย์ปฏิบัติการต่อต้านการทุจริต

กลุ่มงานป้องกันปราบปรามการทุจริต

โทร/โทรสาร ๐ ๒241 0267

ผู้ประสานงาน นายชำนาญ มีขำ โทร 081 - 9106511